《秋夜次四侄韵五首 其一》
宋代·刘跂

凉飔起天末，倏已扫庭户。光鲜向时柳，惨淡非其故。

铅华不足恃，美人抱幽素。穷吾分当尔，不为读书误。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。